Marcins Bulka
Marcins Bulka (poļu: Marcin Bułka; dzimis 1999. gada 4. oktobrī) ir poļu futbolists, kurš spēlē vārtsarga pozīcijā un pārstāv Polijas futbola izlasi. Kopš 2022. gada Bulka spēlē Francijas 1. līgas komandā Nice. Iepriekš pārstāvējis Francijas komandas Paris Saint-Germain un Châteauroux, kā arī Spānijas komandu Cartagena. Polijas futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.